OpenLLM-France/wikimedia huggingface dataset:
# Plaça Nova (Sant Sadurní d'Anoia)

La Plaça Nova és una plaça pública de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

La Plaça Nova és de planta rectangular, amb arbres al voltant i construccions de tipologia uniforme, amb voluntat de conformar l'espai públic, com queda reflectit en la disposició de les quatre cases que fan cantonada, contigües al carrer de Montserrat (cases Carbó, Tubella, Joan de l'Aigua i Milà), amb balconada, en angle, oberta a la plaça. La resta d'edificis guarden proporció entre l'altura i l'espai obert, i l'equilibri de la plaça es completa amb la situació d'un edifici d'interès general, les Escoles Públiques.
Als edificis apareixen dates dels anys 1859, 1862, 1885 i 1907.

## Història

La Plaça Nova va desenvolupar-se dins de l'eixample vuitcentista que té com a eix el carrer de Montserrat.

## Referències

* 1 2 3 «Plaça Nova». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 octubre 2017].
# Compensació patrimonial

La compensació patrimonial es refereix a la compensació econòmica que té dret a rebre el cònjuge que, sense retribució (o amb retribució insuficient), s'hagi dedicat a la casa o hagi treballat per a l'altre cònjuge, quan s'extingeix el règim de separació de béns judicial, divorci o nul·litat del matrimoni.
El règim econòmic matrimonial de separació de béns és un règim matrimonial que reconeix de forma àmplia a cada cònjuge la propietat, gaudi, administració i disposició dels béns propis. Aquesta autonomia jurídica patrimonial fa que la seva configuració hagi adoptat determinades restriccions que no es donarien si s'apliqués el dret civil patrimonial en sentit estricte. Aquestes limitacions encaminades a determinar com s'han d'interpretar les relacions patrimonials entre els cònjuges en cas de crisi matrimonial, centrant-se en dues qüestions: la compensació econòmica i la situació de les propietats comunes i privatives de cadascun dels cònjuges, que poden donar lloc a reclamacions a conseqüència de la ruptura del matrimoni.

## En el codi de família de Catalunya

L'article 41 del Codi de Família de Catalunya recull aquest dret compensatori, la naturalesa d'aquest rau en la finalitat de trobar un mecanisme pal·liatiu davant una possible desigualtat entre els cònjuges que es pot donar en el règim de separació de béns.
La compensació patrimonial és de caràcter indemnitzador i facultatiu, és a dir, aquesta es concedeix només a petició del cònjuge que la pretén

## Notes

* ↑ El règim de separació de béns es la institució jurídica més característica del dret de família Català davant de la resta de normatives existents a l'Estat espanyol.

## Referències

* ↑ «Compensació patrimonial». Gran Enciclopèdia Catalana. Barcelona: Grup Enciclopèdia Catalana.
* ↑ «Codi de família. TÍTOL II. Els règims econòmics matrimonials - Capítol I. El règim de separació de béns i les compres amb pacte de supervivència - Secció primera. El règim de separació de béns». Arxivat de l'original el 2010-06-28. [Consulta: 23 juny 2010].
* 1 2 Àrea de Dret Civil, UdG. Nous reptes del dret de família: materials de les Tretzenes Jornades de Dret Català a Tossa. Girona: Documenta Universitaria, 2005. ISBN 9788493468521. , pag.161 a 170
# Lindos

Lindos (en grec: Λίνδος) és una població de l'illa de Rodes que antigament havia estat una de les principals ciutats de l'illa. Està situada a la costa est, prop d'un cap que porta el seu mateix nom. Era una ciutat rica en vi i figues, però passava èpoques d'una gran esterilitat, diu Filòstrat d'Atenes.
Segons Homer, Lindos, Ialisos i Camiros, les tres polis de l'illa, van participar en la Guerra de Troia dirigides per Tlepòlem, tal com diu al Catàleg de les naus de la Ilíada. Els habitants eren doris i les tres ciutats corresponien una a cada tribu dòrica de l'illa.
Es deia que l'havia fundat Lindos, fill de Cèrcaf, un dels Helíades. La ciutat de Lindos va formar part de l'hexàpolis dòrica. En una època anterior a l'any 408 aC, Lindos era una polis, una ciutat independent, i quan es va fundar Rodes gran part de la població i el govern comú es van establir a la nova capital, segons diu Diodor de Sicília. Lindos va perdre la seva importància política, però va mantenir la seva importància des del punt de vista religiós, ja que tenia dos santuaris antics i molt venerats, l'un d'Atena Líndia que suposadament havia construït Dànau o per les seves filles, les Danaides, quan van fugir d'Egipte. I un altre d'Hèracles, que tenia una pintura de Parrasi cèlebre pintor. Segons Ateneu de Nàucratis, la ciutat tenia altres pintures de Parrasi. El culte que es donava a Hèracles era conegut pel caràcter insultant i vexatori que tenien les peticions a l'heroi.
Lindos era el lloc de naixement de Cleobul, un dels Set savis de Grècia.
La moderna Lindos conserva les ruïnes de l'acròpoli, que és un lloc turístic al qual s'accedeix en rucs. També hi ha restes del teatre i de dos temples, el d'Atena Líndia i el de Zeus Polieu. Les cales de la rodalia són d'aigües transparents i d'aspecte meravellós. A la ciutat es va rodar la pel·lícula Els canons de Navarone.

## Referències

* ↑ Smith, William (ed.). «Lindus». Dictionary of Greek and Roman Geography (1854). [Consulta: 2 febrer 2021].
# Yakirra

Yakirra és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Yakirra australiensis (Domin) Lazarides et Webster
* Yakirra majuscula (F. Muell. ex Benth.) Lazarides et Webster
* Yakirra muelleri (Hughes) Lazarides et Webster
* Yakirra nulla Lazarides et Webster
* Yakirra pauciflora (R.Br.) Lazarides et Webster
# Needham

«Needham» té aquests significats:
* Needham (Alabama)
* Needham (Massachusetts)
* John Turberville Needham (1713 - 1781), naturalista anglès
# Devasena

Devasena (sànscrit: देवसेना, romanitzat: Devasenā, llegit. 'Exèrcit dels devas', tàmil: தேவசேனா, romanitzat: Tēvacēṉā) és una deessa hindú de la guerra. També és coneguda com Devayanai, Deivanai i Deivayanai als textos tàmils. El seu nom també s'escriu com Teyvanai o Tevayanai (Teyvāṉai).
Devasena es descriu com la filla del Prajapati Daksha al Mahabharata, mentre que algunes escriptures sànscrites la consideren filla d'Indra, el rei dels devas, i la seva dona Shachi. En la iteració tàmil de l'Skanda Purana, se la representa com la filla del déu Vixnu, que més tard és adoptada per Indra. Ella està promesa amb Kartikeya per Indra, quan ell es converteix en el comandant en cap dels devas. En els relats tàmils, Devasena es representa generalment com una antítesi de Valli, la seva germana-dona; junts completen la divinitat. Devasena es representa generalment amb Murugan, i sovint també s'acompanya de Valli.
A Tamil Nadu, Devasena no gaudeix de culte independent, però és venerada com la consort de Murugan a la majoria dels seus temples. Té un paper més important al temple Tirupparankunram Murugan, que es creu que és el lloc del seu matrimoni. A l'Índia oriental, Devasena és adorada en forma de Shashthi, on se sol adorar de manera independent.

## Referències

* ↑ James G. Lochtefeld. The Illustrated Encyclopedia of Hinduism: A-M. The Rosen Publishing Group, 2002, p. 185–6. ISBN 978-0-8239-3179-8.
* ↑ Rao, Mekala S. Sadhana: Living with God (en anglès). MEKALA S RAO, p. 197.
* ↑ Pattanaik, Devdutt. The Goddess in India: The Five Faces of the Eternal Feminine (en anglès). Inner Traditions / Bear & Co, September 2000, p. 29. ISBN 978-0-89281-807-5.
* ↑ Roshen Dalal. The Religions of India: A Concise Guide to Nine Major Faiths. Penguin Books India, 2010, p. 190, 251. ISBN 978-0-14-341517-6.
# Raspinell maculat de l'Índia

El raspinell maculat de l'Índia(Salpornis spilonota) és un ocell de la família dels cèrtids (Certhiidae).

## Hàbitat i distribució

Habita boscos i sabanes de l'Índia central.

## Taxonomia

Era considerat l'única espècie del gènere Salpornis i de la subfamília dels salpornitins (Salpornithinae), però aquest gènere es va dividir en dues espècies arran els treballs de Tietze et Martens 2010.

## Referències

* ↑ «Raspinell maculat de l'Índia». Cercaterm. TERMCAT, Centre de Terminologia. Rev. 30/12/2021(català)
* ↑ DT Tietze DT i J Martens. 2010. Intraspecific differentiation in Spotted Creepers, Salpornis spilonotus (Aves: Passeriformes: Certhiidae). Vertebrate Zoology 60: 163–170
# Plaça Patalín

La plaça Patalín, també anomenada plaça del mercat, és una plaça de la Seu d'Urgell situada entre el carrer Major i el carrer dels Canonges al nucli antic. Antigament s'havia anomenat plaça de la República i posteriorment plaça d'Espanya fins que l'any 2012 el ple de l'Ajuntament de la Seu d'Urgell va votar unànimament a favor del canvi pel de Patalín, nom que rebia per un bar que havia existit el segle xix.
Arquitectònicament és força homogènia amb cases del segle xv com les del carrer Major. La plaça és coneguda pel mercat tradicional que s'hi organitza dos cops per setmana i per ser la plaça on té lloc la part principal del Ball Cerdà.

## Canvi de nom

El ple de l'Ajuntament de la Seu d'Urgell va acordar el 10 de juliol de 2012 canviar el nom de Plaça d'Espanya a l'actual plaça Patalín en honor d'un bar que allí es trobava al segle xix. El canvi de nom es va realitzar amb el vot unànime de tots els regidors, entre ells el del PP. A la plaça se la coneixia amb aquest nom, que prové d'un bar que allí es trobava al segle xix i també com del mercat. ERC va plantejar la moció al ple per canviar el nom per recuperar la denominació popular en lloc de la imposada en la dictadura franquista, que va imposar el nom de Plaça d'Espanya a l'antiga Plaça de la República, denominació que va rebre durant l'època republicana.

## Referències

* ↑ «La Seu d'Urgell canvia el nom de la plaça d'Espanya». Vilaweb, 10-07-2012. [Consulta: 10 juliol 2012].
* ↑ «Plaça Patalín». Gran Enciclopèdia Catalana. Barcelona: Grup Enciclopèdia Catalana.
* ↑ «Canvi de nom». [Consulta: 15 octubre 2018].
# Liopasia

Liopasia és un gènere d'arnes de la família Crambidae.

## Taxonomia

* Liopasia andrealis Dognin, 1910
* Liopasia anolopha Munroe, 1963
* Liopasia apicenotata Hampson, 1918
* Liopasia dorsalis Hampson, 1899
* Liopasia leucoperalis Hampson, 1918
* Liopasia maculifimbria Dyar, 1914
* Liopasia meridionalis Schaus, 1920
* Liopasia ochracealis (Walker, 1866)
* Liopasia purpurealis Schaus, 1924
* Liopasia puseyalis Schaus, 1920
* Liopasia reliqualis Möschler, 1882
* Liopasia rufalis Hampson, 1913
* Liopasia simplicissimalis Dyar, 1914
* Liopasia surinamalis Schaus, 1920
* Liopasia teneralis (Lederer, 1863)

## Referències

* ↑ «GlobIZ search». Global Information System on Pyraloidea. [Consulta: 1r març 2019].
# Yakitori

Yakitori (焼き鳥, やきとり, lit. ocell rostit a la graella), és un tipus de broqueta de pollastre japonesa, també coneguda com a kushiyaki (串焼、くしやき), lit. broqueta de pollastre.

## Característiques

El yakitori tradicional consisteix només de peces de pollastre i verdures, però en l'ús modern es refereix a qualsevol tipus carn de vaca, porc, peix, mariscs o kebab vegetal, que són enfilats en palets anomenades kushi. El yakitori és servit típicament amb sal o salsa teriyaki, que està feta bàsicament de mirin, sake dolç, salsa de soia i sucre. La salsa és aplicada sobre la carn punxada i després la broqueta és rostida a la graella.
El yakitori és un plat molt popular al Japó i a tota Àsia. Al Japó, molts treballadors consumeixen un yakitori i una cervesa de camí cap a casa, després de la feina. El yakitori és un acompanyament comú i barat a la cervesa en una izakaya.

## Plats comuns de yakitori

* yotsumi (四つ身, pit de pollastre)
* atsuage tofu (厚揚げとうふ, tofu fregit en oli abundant)
* enoki maki (エノキ巻き, bolets enoki embolicats amb fetas de porc)
* pīman (ピーマン, pebrot verd)
* negima (ねぎ間, escalunyes i pit de pollastre)
* nankotsu (軟骨, cartílag de pollastre)
* rebā (レバー, fetge de pollastre)
* tsukune (つくね, mandonguilla de pollastre)
* torikawa (とりかわ, pell de pollastre)
* tebasaki (手羽先, ala de pollastre)
* asuparabēkon (アスパラベーコン, espàrrec embolicat amb porc)
* butabara (豚ばら, ventre de porc)
* ikada (筏, ceba gal·lesa)

## Plats semblants

* Pintxo basc
* Espetada malaguenya
* Satay oriental
* Shashlik rus
* Xix kebab persa
* Suvlaki o Kalamaki grec
* Anticucho peruà.

## Altres significats

Entre enginyers d'aviació i pilots japonesos, els ocells succionats per un motor de reacció s'anomenen yakitori.
Una peça "Yakitori" apareix també al Mahjong japonès. És una fitxa amb un retrat d'un pardal en una broqueta. Cada jugador comença el joc amb una peça de Yakitori sobre la taula a la seva dreta. En completar una mà el jugador pot treure la seva peça "Yakitori". Qualsevol jugador que falla en completar una mà i que per tant té encara la seva peça "Yakitori" sobre la taula al final del joc ha de pagar una multa.

## Enllaços externs

* http://hirohurl.net/mahjong/3pmjother.html Arxivat 2009-04-28 a Wayback Machine.
# Naftikós Ómilos Pàtra

El Naftikós Ómilos Pàtra, (en grec: Ναυταθλητικός Όμιλος Πατρών, en català: Club nàutic Patres), és un club grec d'esports aquàtics amb seu a Patres, a la Grècia Occidental.
El NOP es va fundar el 1929 i es va convertir immediatament en un dels principals equips del waterpolo grec, guanyant vuit campionats durant els anys trenta i quaranta. A les següents dècades, el club va participar contínuament a l'A1 Ethniki (a excepció de sis temporades a l'A2 Ethniki). El club també ha arribat set vegades la final de la Copa Grega, guanyant el trofeu el 1995. També va quedar subcampió del Trofeu LEN el 1999.

## Palmarès waterpolo masculí

* Copa LEN
** Finalistes (1): 1999
* Lliga grega:
** Campions (8): 1935, 1937, 1938, 1939, 1940, 1945, 1946, 1950
* Copa grega
** Campions (1): 1995

## Enllaços externs

* Naftikós Ómilos Pàtra - Lloc web oficial
# Dhabla Ghosi

Dhabla Ghosi fou un estat tributari protegit del tipus girasia garantida. Formava part de l'agència de Bhopal.
El thakur recibia un subsidi o tankha, per compensar el drets sobre la terra de Gwalior, Dewas i Bhopal, de 500 liures. També tenia un poble a Shujawalpur amb garantia dels britànics, pel que pagava una renda o tribut de 105 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Southern Independence Party

Southern Independence Party (Partit de la Independència Sureny, SIP). Plataforma política creada a New Braunfels (Texas) el 4 de març del 2000 per Jerry Baxley, antic cap del Southern Party (SP) i Al Benson Jr. El juny del 2000 fou enregistrat legalment com a partit i ha organitzat dues convencions on han promogut la refundació dels antics Estats Confederats d'Amèrica per vies legals amb representants dels antics estats membres. Gràcies a ell es va constituir una Federació d'Estats amb Vance Beaudreau com a secretari. Sovint s'ha enfrontat amb el Southern Party per qüestions de lideratge del moviment neoconfederat.

## Enllaços externs

* Pàgina oficial
* SIP de Tennessee Arxivat 2005-11-24 a Wayback Machine.
* SIP de Texas Arxivat 2005-11-24 a Wayback Machine.
# Puègnautièr

Puègnautièr (en francès i oficial Pennautier) és un municipi de França de la regió d'Occitània, al departament de l'Aude
# Picasso (cràter)

Picasso és un cràter d'impacte en el planeta Mercuri de 134 km de diàmetre. Porta el nom del pintor espanyol Pablo Picasso (1881-1973), i el seu nom va ser aprovat per la Unió Astronòmica Internacional el 2010.
Aquest cràter ha cridat l'atenció científica causa del gran cràter de subsidència, en forma d'arc situat al costat oriental del seu sòl. S'han descobert pous similars en els sols d'altres cràters de Mercuri, com el Beckett i el Gibran. S'ha postulat que aquests pous s'han format quan el magma de sota la superfície es va calmar o drenar, fent que la superfície s'enfonsés en el buit resultant. Si aquesta interpretació és correcta, els cràters com el Picasso proporcionen una evidència de l'activitat magmàtica poc profunda en la història de Mercuri

## Referències

* ↑ «Picasso». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# Collets Verds

Els Collets Verds és una collada dels contraforts nord-orientals del Massís del Canigó, a 2.224,1 metres d'altitud, en el terme comunal de Mentet, a la comarca del Conflent, de la Catalunya del Nord.
Estan situats a la zona central del sud del terme de Mentet, a la carena que separa les valls del Ressec, o Ribera del Ressec, i de la Ribera de l'Alemany. El coll comunica la Serra de la Portella amb la Serra dels Collets.

## Referències

* ↑ Els Collets Verds en els ortofotomapes de l'IGN
# Liophryne

Liophryne és un gènere de granotes de la família Microhylidae que és endèmic de l'illa de Nova Guinea.

## Taxonomia

* Liophryne allisoni (Zweifel, 2000).
* Liophryne dentata (Tyler & Menzies, 1971).
* Liophryne rhododactyla (Boulenger, 1897).
* Liophryne rubra (Zweifel, 2000).
* Liophryne schlaginhaufeni (Wandolleck, 1911).
* Liophryne similis (Zweifel, 2000).
# Barranc de Biniaraix

El Barranc de Biniaraix és un canó càrstic que neix al pla de l'Ofre i, convertit ja en el Torrent de Biniaraix, passa per Biniaraix i desemboca al Torrent Major de Sóller. Està situat al terme municipal de Sóller (Mallorca) i té un gran valor patrimonial i paisatgístic gràcies a les marjades, els camins i les construccions de pedra en sec que conté, motiu pel qual és protegit amb la declaració de Bé d'Interès Cultural pel decret 119/1994 de la Conselleria de Cultura, Educació i Esports del Govern Balear.
Està dividit en nombroses petites propietats, i els seus vessants es troben escalonats amb marges de pedra en sec destinats al conreu d'oliveres. Un camí empedrat discorre tot el barranc en forma de viarany escalonat, que és una de les rutes excursionistes més conegudes de Mallorca i que es troba integrat a la Ruta de Pedra en Sec (GR 221). Aquest camí era abans molt important com a ruta de peregrinació entre la vall de Sóller i el Santuari de Lluc, alhora que donava accés al Pla de Mallorca a través d'Orient i Alaró. El camí consta de 1932 escalons.

## Referències

* ↑ «Senderisme a Mallorca - Consell de Mallorca», 11-03-2007. Arxivat de l'original el 2007-03-11. [Consulta: 19 juny 2022].
* ↑ «Barranc de Biniaraix, la serpiente de piedra mallorquina» (en castellà), 05-08-2019. [Consulta: 19 juny 2022].
* ↑ «El Barranc de Biniaraix» (en castellà), 20-11-2020. [Consulta: 19 juny 2022].

## Enllaços externs

* El barranc al web de la Serra de Tramuntana Arxivat 2019-09-16 a Wayback Machine.
# Netherlands Proteomics Centre

El Netherlands Proteomics Center (NPC, o "Centre de Proteòmica dels Països Baixos" en català) és un centre de recerca holandès en el camp de la proteòmica i la caracterització del proteoma cel·lular, és a dir, del conjunt de proteïnes expressades per un genoma, cèl·lula, teixit o organisme.
El NPC va ser creat pel professor Albert J. R. Heck l'any 2003 i està localitzat en la ciutat de Utrecht. El Netherlands Proteomics Center és part del Netherlands Genomics Initiative (NGI) i resultat de la cooperació entre set universitats, quatre centres mèdics acadèmics i diverses empreses de biotecnologia:
* Utrecht Universitat (UU)
* Centre Mèdic Universitari d'Utrecht (UMCU)
* Universitat de Groningen (RUG)
* Leiden Universitat (LU)
* Centre Mèdic Universitari de Leiden (LUMC)
* Delft Universitat de Tecnologia (TU Delft)
* Universitat de Radboud
* Universitat d'Amsterdam
* Centre Mèdic Acadèmic
* Centre Universitari de Recerca Wageningen
* Erasmus Medical Center
* Institut Holandès del Càncer (NKI)
* Institut Holandès de les Vacunes (NVI)
* AMOLF
* Institut Hubrecht

## Enllaços externs

* Netherlands Proteomics Centre - Lloc web oficial
# Diptychus sewerzowi

Diptychus sewerzowi és una espècie de peix cipriniforme de la família dels ciprínids que es troba al territori de l'antiga URSS.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kamilov, G. i Z.U. Urchinov, 1995. Fish and fisheries in Uzbekistan under the impact of irrigated agriculture. p. 10-41. A T. Petr (ed.) Inland fisheries under the impact of irrigated agriculture: Central Asia. FAO Fisheries Circular Núm. 894.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Southern Pines

Southern Pines és una població dels Estats Units a l'estat de Carolina del Nord. Segons el cens del 2000 tenia 10.918 habitants.

## Demografia

Segons el cens del 2000, Southern Pines tenia 10.918 habitants, 4.754 habitatges i 2.904 famílies. La densitat de població era de 274,4 habitants per km².
Dels 4.754 habitatges en un 23,6% hi vivien nens de menys de 18 anys, en un 44,6% hi vivien parelles casades, en un 14,2% dones solteres, i en un 38,9% no eren unitats familiars. En el 34,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,79.
Per edats la població es repartia de la següent manera: un 21,3% tenia menys de 18 anys, un 6,6% entre 18 i 24, un 23,6% entre 25 i 44, un 21,4% de 45 a 60 i un 27,1% 65 anys o més.
L'edat mediana era de 44 anys. Per cada 100 dones de 18 o més anys hi havia 75,9 homes.
La renda mediana per habitatge era de 38.822 $ i la renda mediana per família de 50.128 $. Els homes tenien una renda mediana de 35.176 $ mentre que les dones 23.222 $. La renda per capita de la població era de 25.034 $. Entorn de l'11,2% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Southern Pines». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Southern Pines». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Picot garser d'Aràbia

El picot garser d'Aràbia (Dendropicos dorae) és una espècie d'ocell de la família dels pícids (Picidae) que habita boscos oberts amb acàcies, especialment en barrancs, a les terres baixes i turons d'Aràbia.
# Colleville-sur-Mer

Colleville-sur-Mer és un municipi francès, situat al departament de Calvados i a la regió de Normandia.
# Baika

«Baika» té aquests significats:
* Baika (Penza), localitat de l'óblast de Penza, a Rússia
* Baika (Saràtov), localitat de l'óblast de Saràtov, a Rússia